El període per presentar les sol·licituds és des del dia 15 de novembre fins al 16 de desembre de 2019, ambdós inclosos.
Atenció, a causa d'una incidència tècnica, el servei de tramitació es troba fora de servei.
El termini de presentació de la sol·licitud per internet, en el cas de persones jurídiques i persones físiques s'allarga fins al dia 19 de desembre (inclòs).
EACAT funciona amb normalitat, per tant el termini de presentació en el cas d'ens públics i locals, finalitza el dia 16 de desembre de 2019.
Fase 'Presentació de sol·licitud':
Si la presentació es fa per via telemàtica, la documentació prevista en els punts 5 i 6, excepte si aquest últim document està signat electrònicament, ha de ser còpia digitalitzada i ha d'anar acompanyada d'una declaració responsable que indiqui que aquesta còpia digitalitzada coincideix amb el document original corresponent.
Aquesta declaració responsable consta en el model de sol·licitud.
En el cas de les persones físiques que facin la presentació de la sol·licitud en els registres presencials, poden presentar original o còpia en paper d'aquesta documentació.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixa sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
Fase 'Proposta de resolució provisional i acceptació de la subvenció':
Les persones proposades com a beneficiàries de les subvencions haureu de presentar la documentació que us sigui requerida en la proposta de resolució provisional i que en tot cas serà:
Si els òrgans instructors, per causes alienes a la seva actuació, no poden aconseguir aquesta documentació, ha de requerir a la persona beneficiària que l'aporti en el termini de 10 dies hàbils.
La documentació a presentar prevista en els apartats a) i b), en el cas de presentació telemàtica i d'acord amb l'establert a les bases reguladores, ha de ser còpia digitalitzada i ha d'anar acompanyada d'una declaració responsable que indiqui que aquesta còpia digitalitzada coincideix amb el document original corresponent.
Aquesta declaració s'ha d'adjuntar en el formulari d'aportació disponible en el mateix enllaç que el formulari de sol·licitud.
En el cas de les persones físiques que facin la presentació de la documentació en els registres presencials, poden presentar original o còpia en paper d'aquesta documentació.
Fase 'Justificació de la subvenció':
De la documentació a presentar amb la justificació, disposeu del models normalitzats següents:
A més, les persones sol·licitants han de complir amb el codi ètic següent:
En el cas d'incompliment dels principis ètics i regles de conducta serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a persones beneficiàries de subvencions públiques, sens perjudici d'aquelles altres possibles conseqüències previstes a la legislació vigent en matèria de subvencions.
Operació 04.04.01 (Actuacions en espècies, hàbitats i paisatges)
Operació 07.01.01 (Ordenació dels espais naturals)
Les persones beneficiàries de les subvencions han de complir les obligacions que es preveuen, per una banda, en els articles 90 bis, 92.2.h), 92 bis i 95 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 de la Llei 38/2003, de 17 de novembre, general de subvencions i, per l'altra banda, en la normativa comunitària (el Reglament d'execució (UE) núm. 808/2014 de la Comissió, de 17 de juliol de 2014, el Reglament d'execució (UE) 809/2014 de la Comissió de 17 de juliol de 2014 i el Reglament (UE) núm. 1305/2013, del Parlament europeu i del Consell, de 17 de desembre de 2013).
Específicament, les persones beneficiàries han de complir els compromisos i obligacions bàsics que són aquells que el seu incompliment comporta conseqüències rellevants per als objectius de l'ajuda i aquestes repercussions duren més d'un any o és difícil posar fi amb mitjans acceptables i són els següents:
En el cas d' ens locals i dels consorcis que formin part del sector públic de la Generalitat, les sol·licituds i altres documents han de ser formalitzades pel/per la representant legal i s'han de presentar en el registre telemàtic disponible de la Generalitat de Catalunya, mitjançant l'extranet de les administracions públiques de Catalunya, EACAT (hi podeu accedir fent clic damunt l'enllaç 'Per internet').
En el cas de persones jurídiques, empresaris individuals o autònoms, la presentació de les sol·licituds i altres documents s'hauran de realitzar per via telemàtica (podeu accedir al formulari fent clic damunt l'enllaç 'Per internet').
En el cas de persones físiques, la presentació s'haurà de realitzar preferentment per via telemàtica (podeu accedir al formulari fent clic damunt l'enllaç 'Per internet').
Per a cada convocatòria, les persones sol·licitants heu de presentar una única sol·licitud de subvenció i, a més, l'actuació proposada en la sol·licitud s'haurà de correspondre amb un projecte unitari.
No seran admeses sol·licituds que plantegin actuacions diverses sense coherència territorial, ni funcional, ni relacionades entre elles.
Cal que signeu el formulari principal amb un certificat digital de representant de Persona Jurídica, de Persona Vinculada o de Persona Física.
Disposareu d'un nou accés a la vostra carpeta ciutadana per adjuntar aquesta documentació amb un pes màxim de fins a 25 MB per document.
Tindreu 5 dies des de l'avís de requeriment per poder adjuntar tota la documentació.
Ens públics i locals: La impossibilitat tècnica o d'altra índole no eximeix, en cap cas, els ens locals i els consorcis esmentats, de l'obligació de trametre la documentació dins el termini establert en la convocatòria excepte si es produeix una interrupció no planificada en el funcionament de la plataforma EACAT durant l'últim dia establert per a la realització del tràmit corresponent.
En aquest cas, la tramesa es podrà dur a terme durant els tres dies hàbils consecutius i es publicarà una notícia a EACAT que comuniqui aquesta circumstància i els possibles canals per fer el tràmit.
Persones jurídiques: En el supòsit d'interrupció no planificada en el funcionament dels sistemes electrònics de la seu durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
La persona usuària ha de visualitzar un missatge a la seu en què es comuniqui aquesta circumstància.
Persones físiques: En el supòsit d'interrupció per circumstàncies accidentals del funcionament de la seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, i s'indiquin els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
En el cas dels ens locals i dels consorcis de gestió d'espais naturals que formen part del sector públic de la Generalitat de Catalunya, la proposta de resolució provisional de les subvencions, es notifica a través de la plataforma EACAT, a la qual podeu accedir fent clic damunt l'enllaç 'Per internet'.
Per a la resta de persones sol·licitants i si la presentació s'ha fet per mitjans telemàtics, la proposta de resolució provisional de les subvencions, es notifica mitjançant la seva publicació al tauler electrònic de l'Administració de la Generalitat de Catalunya (hi podeu accedir fent clic damunt l'enllaç 'Per internet'), sens perjudici d'utilitzar addicionalment altres mitjans electrònics.
En el cas que el sol·licitant sigui una persona física i la presentació sigui presencial, la proposta de resolució provisional, la resolució d'inadmissió o desistiment, si s'escau, i la resolució de concessió o denegació de la subvenció es notificarà individualment a les persones interessades.
Què conté la proposta de resolució provisional?
La proposta de resolució provisional conté la llista de les persones sol·licitants proposades per ser beneficiàries de les subvencions i les persones que formen part de la llista de reserva, si n'hi ha, degudament prioritzada en funció de la puntuació obtinguda.
En el supòsit que alguna de les persones proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a la persona o persones sol·licitants de la llista de reserva per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació.
Les persones proposades com a beneficiàries de les subvencions heu de presentar la documentació que us sigui requerida en la proposta de resolució provisional dins el termini de 10 dies hàbils a comptar des de l'endemà de la publicació o notificació de la proposta de resolució provisional.
Podeu consultar la documentació que se us requerirà a l'apartat 'Documentació' > Fase 'Proposta de resolució provisional i acceptació de la subvenció'.
D'una altra banda, un cop notificada la proposta provisional de resolució, la persona beneficiària, dins el termini de 10 dies hàbils a comptar de l'endemà d'aquesta notificació, podrà:
Les persones proposades com a beneficiàries de la subvenció podeu presentar al·legacions, que es tindran en compte en el moment d'emetre resolució definitiva.
S'entendrà que la subvenció és acceptada tàcitament en el supòsit que la persona proposada com a beneficiària no presenti cap al·legació dins del termini indicat.
Les persones proposades com a beneficiàries podeu desistir de la sol·licitud dins del termini de 10 dies especificat anteriorment.
Les persones proposades com a beneficiàries podeu presentar la reformulació del projecte i del pressupost per adaptar-lo a la subvenció proposada si l'import d'aquesta és inferior al sol·licitat, mitjançant un document a aquest efecte.
La possibilitat de reformulació en qualsevol cas ha de respectar l'objecte, les condicions i la finalitat de la subvenció així com els criteris de valoració establerts en relació amb el projecte, i en cap cas pot comportar una modificació substancial del projecte.
L'aportació de documentació es pot fer en qualsevol moment una vegada presentada la sol·licitud.
En el cas persones físiques i jurídiques, per omplir i enviar el formulari és necessari saber el número d'expedient el qual trobareu a la secció ' La meva carpeta ' una vegada s'hagi confirmat l'entrada de la sol·licitud de la subvenció.
Consulteu com buscar el número d'expedient?
L'Administració té un termini màxim de sis mesos, a comptar des de la data de finalització del termini de presentació de sol·licituds, per resoldre i notificar les resolucions.
Si transcorre aquest termini i no s'ha dictat i notificat la resolució, les sol·licituds s'entendran desestimades.
En el cas dels ens locals i dels consorcis de gestió d'espais naturals que formen part del sector públic de la Generalitat de Catalunya, la resolució de concessió o denegació de les subvencions es notifica a través de la plataforma EACAT, a la qual podeu accedir fent clic damunt l'enllaç 'Per internet'.
Per a la resta de persones sol·licitants i si la presentació s'ha fet per mitjans telemàtics, la resolució de concessió o denegació de les subvencions es notifica mitjançant la seva publicació al tauler electrònic de l'Administració de la Generalitat de Catalunya (hi podeu accedir fent clic damunt l'enllaç 'Per internet'), sens perjudici d'utilitzar addicionalment altres mitjans electrònics.
En el cas que el sol·licitant sigui una persona física i la presentació sigui presencial, la resolució de concessió o denegació de la subvenció es notificarà individualment a les persones interessades.
Contra la resolució del/de la director/a general de Polítiques Ambientals i Medi Natural, que no posa fi a la via administrativa, es podrà interposar recurs d'alçada davant del/de la conseller/a de Territori i Sostenibilitat en el termini d'un mes comptador a partir de l'endemà de rebre la notificació o de la publicació al tauler electrònic, sense perjudici que se n'hi pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera de Territori i Sostenibilitat es podrà interposar en qualsevol moment a comptar a partir de la data en què s'exhaureixi el termini per resoldre i notificar, tal com s'estableix anteriorment.
En el cas dels ens locals i els consorcis que formin part del sector públic de la Generalitat s'haurà de realitzar a través de l'extranet de les administracions públiques de Catalunya EACAT (hi podeu accedir fent clic damunt l'enllaç 'Per internet').
En el cas de persones jurídiques s'haurà de realitzar per via telemàtica (hi podeu accedir fent clic damunt l'enllaç 'Per internet').
En el cas de persones físiques s'haurà de realitzar preferentment per via telemàtica.
Una vegada atorgada la subvenció i feta la feina pel beneficiari, cal justificar correctament la despesa i enviar tota la documentació a l'Administració per a la seva certificació i pagament.
Cal que us descarregueu el formulari de justificació ( aquest formulari es publicarà properament ).
A aquest formulari haureu d'adjuntar-hi la documentació que es detalla a l'apartat de 'Documentació' dins del subapartat 'Fase Justificació de la subvenció'.
També podeu fer servir el document que utilitzen els serveis tècnics que gestionen els ajuts i que permet fer simulacions de la quantitat justificada pel beneficiari, de la possible aplicació de sancions i de la quantitat a pagar en concepte de subvenció.
Cal que descarregueu, empleneu, imprimiu i presenteu cada un dels documents que es detallen.
També us podeu descarregar el document que utilitzen els serveis tècnics que gestionen els ajuts i que permet fer simulacions de la quantitat justificada pel beneficiari, de la possible aplicació de sancions i de la quantitat a pagar en concepte de subvenció (aquest document no s'ha de presentar).